CELEX: 32022D0628
Language: et
Date: 2022-04-13 00:00:00
Title: Nõukogu otsus (ÜVJP) 2022/628, 13. aprill 2022, millega muudetakse otsust (ÜVJP) 2022/266, mis käsitleb piiravaid meetmeid vastusena valitsuse kontrolli alt väljas olevate Ukraina Donetski ja Luganski oblastite tunnustamisele ja korraldusele siirda nendele aladele Venemaa relvajõud

13.4.2022   
               
               
                  ET
               
               
                  Euroopa Liidu Teataja
               
               
                  L 116/8
               
            
         NÕUKOGU OTSUS (ÜVJP) 2022/628,
         13. aprill 2022,
         millega muudetakse otsust (ÜVJP) 2022/266, mis käsitleb piiravaid meetmeid vastusena valitsuse kontrolli alt väljas olevate Ukraina Donetski ja Luganski oblastite tunnustamisele ja korraldusele siirda nendele aladele Venemaa relvajõud
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 23. veebruaril 2022 vastu otsuse (ÜVJP) 2022/266 (1).
                  
               
                     (2)
                  
                  
                     Venemaa Föderatsiooni president kuulutas 24. veebruaril 2022 välja sõjalise operatsiooni Ukrainas ja Venemaa relvajõud alustasid rünnakut Ukraina vastu.
                  
               
                     (3)
                  
                  
                     Oma ebaseadusliku sõjategevusega rikub Venemaa rängalt Ukraina territoriaalset terviklikkust, suveräänsust ja sõltumatust ning rahvusvahelist õigust ja Ühinenud Rahvaste Organisatsiooni põhikirja põhimõtteid.
                  
               
                     (4)
                  
                  
                     Võttes arvesse humanitaarkriisi, mille on põhjustanud Venemaa Föderatsiooni relvajõudude provotseerimata sissetung Ukrainasse, leiab nõukogu, et kooskõlas rahvusvahelise humanitaarõigusega peaks Ukrainas, sealhulgas Ukraina Donetski ja Luganski oblastites valitsuse kontrolli alt väljas olevatel aladel, jätkuma erapooletute humanitaarabi andjate põhimõttekindel humanitaartegevus Ukraina tsiviilelanikkonna humanitaarvajaduste rahuldamiseks.
                  
               
                     (5)
                  
                  
                     Seetõttu leiab nõukogu, et teatavad asutuste, isikute, üksuste, organisatsioonide ja ametite selgelt kindlalt määratud kategooriad tuleks vabastada piirangutest, mis on kehtestatud kauplemisele kaupade ja tehnoloogiaga teatavates sektorites kasutamiseks, teatavate teenuste ja abi osutamisele seoses nimetatud kaupade ja tehnoloogiaga ning taristuga seotud teenuste osutamisele teatavates sektorites, kui see on vajalik üksnes humanitaarotstarbel Ukraina Donetski ja Luganski oblastites valitsuse kontrolli alt väljas olevatel aladel.
                  
               
                     (6)
                  
                  
                     Lisaks peab nõukogu samal eesmärgil vajalikuks kehtestada erandimehhanismi nende humanitaartegevuste jaoks, mida eespool nimetatud erand ei kata.
                  
               
                     (7)
                  
                  
                     Otsust (ÜVJP) 2022/266 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2022/266 muudetakse järgmiselt.
            
                        1)
                     
                     
                        Artiklisse 6 lisatakse järgmised lõiked:
                        
                           „2a.   Lõigetes 1 ja 2 sätestatud keelde ei kohaldata järgmistele:
                           
                                       a)
                                    
                                    
                                       avaliku sektori asutused või liidu või liikmesriikide eelarvest rahastatavad juriidilised isikud, üksused või asutused, tingimusel et lõigetes 1 ja 2 osutatud kaubad, tehnoloogia, teenused ja abi on vajalikud Ukraina Donetski ja Luganski oblastites valitsuse kontrolli alt väljas olevatel aladel üksnes humanitaarotstarbel;
                                    
                                 
                                       b)
                                    
                                    
                                       organisatsioonid ja ametid, mida liit hindab sambapõhiselt ja millega liit on sõlminud finantsraampartnerluse lepingu, mille alusel organisatsioonid ja ametid tegutsevad liidu humanitaarpartneritena, tingimusel et lõigetes 1 ja 2 osutatud kaubad, tehnoloogia, teenused ja abi on vajalikud Ukraina Donetski ja Luganski oblastites üksnes humanitaarotstarbel;
                                    
                                 
                                       c)
                                    
                                    
                                       organisatsioonid ja ametid, millele liit on andnud humanitaarpartnerluse tunnistuse või mille on sertifitseerinud või mida on tunnustanud mõni liikmesriik kooskõlas riigisiseste menetlustega, tingimusel et lõigetes 1 ja 2 osutatud kaubad, tehnoloogia, teenused ja abi on vajalikud Ukraina Donetski ja Luganski oblastites valitsuse kontrolli alt väljas olevatel aladel üksnes humanitaarotstarbel, või
                                    
                                 
                                       d)
                                    
                                    
                                       liikmesriikide spetsialiseeritud asutused, tingimusel et lõigetes 1 ja 2 osutatud kaubad, tehnoloogia, teenused ja abi on vajalikud Ukraina Donetski ja Luganski oblastites valitsuse kontrolli alt väljas olevatel aladel üksnes humanitaarotstarbel.
                                    
                                 
                        
                           2b.   Juhtudel, mis ei ole hõlmatud lõikega 2a, ning erandina lõigetest 1 ja 2 võivad liikmesriigi pädevad asutused anda sellistel üld- ja eritingimustel, mida nad peavad asjakohaseks, eri- või üldlubasid lõikes 1 osutatud kaupade ja tehnoloogia müügiks, tarnimiseks, üleandmiseks või ekspordiks ning lõikes 2 osutatud teenuste osutamiseks ja abi andmiseks, kui nad on teinud kindlaks, et sellised kaubad, tehnoloogia ja teenused ning abi on vajalikud Ukraina Donetski ja Luganski oblastites valitsuse kontrolli alt väljas olevatel aladel üksnes humanitaarotstarbel.
                           Asjaomane liikmesriik teatab teistele liikmesriikidele ja komisjonile kõikidest käesoleva lõike alusel antud lubadest kahe nädala jooksul alates loa andmisest.“
                        
                     
                  
                        2)
                     
                     
                        Artiklisse 7 lisatakse järgmised lõiked:
                        
                           „1a.   Lõikes 1 sätestatud keelde ei kohaldata järgmistele:
                           
                                       a)
                                    
                                    
                                       avaliku sektori asutused või liidu või liikmesriikide eelarvest rahastatavad juriidilised isikud, üksused või asutused, tingimusel et lõikes 1 osutatud abi ja teenused on vajalikud Ukraina Donetski ja Luganski oblastites valitsuse kontrolli alt väljas olevatel aladel üksnes humanitaarotstarbel;
                                    
                                 
                                       b)
                                    
                                    
                                       organisatsioonid ja ametid, mida liit hindab sambapõhiselt ja millega liit on sõlminud finantsraampartnerluse lepingu, mille alusel organisatsioonid ja ametid tegutsevad liidu humanitaarpartneritena, tingimusel et lõikes 1 osutatud abi ja teenused on vajalikud Ukraina Donetski ja Luganski oblastites valitsuse kontrolli alt väljas olevatel aladel üksnes humanitaarotstarbel;
                                    
                                 
                                       c)
                                    
                                    
                                       organisatsioonid ja asutused, millele liit on andnud humanitaarpartnerluse tunnistuse või mille on sertifitseerinud või mida on tunnustanud mõni liikmesriik kooskõlas riigisiseste menetlustega, tingimusel et lõikes 1 osutatud abi ja teenused on vajalikud Ukraina Donetski ja Luganski oblastites valitsuse kontrolli alt väljas olevatel aladel üksnes humanitaarotstarbel, või
                                    
                                 
                                       d)
                                    
                                    
                                       liikmesriikide spetsialiseeritud asutused, tingimusel et lõikes 1 osutatud abi ja teenused on vajalikud Ukraina Donetski ja Luganski oblastites valitsuse kontrolli alt väljas olevatel aladel üksnes humanitaarotstarbel.
                                    
                                 
                        
                           1b.   Juhtudel, mis ei ole hõlmatud lõikega 1a, ning erandina lõikest 1 võivad liikmesriigi pädevad asutused anda sellistel üld- ja eritingimustel, mida nad peavad asjakohaseks, eri- või üldlubasid lõikes 1 osutatud abi andmiseks ja teenuste osutamiseks, kui nad on teinud kindlaks, et selline abi ja teenused on vajalikud Ukraina Donetski ja Luganski oblastites valitsuse kontrolli alt väljas olevatel aladel üksnes humanitaarotstarbel.
                           Asjaomane liikmesriik teatab teistele liikmesriikidele ja komisjonile kõikidest käesoleva lõike alusel antud lubadest kahe nädala jooksul alates loa andmisest.“
                        
                     
                  
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 13. aprill 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  Nõukogu 23. veebruari 2022. aasta otsus (ÜVJP) 2022/266, mis käsitleb piiravaid meetmeid vastusena valitsuse kontrolli alt väljas olevate Ukraina Donetski ja Luganski oblastite tunnustamisele ja korraldusele siirda nendele aladele Venemaa relvajõud (ELT L 42I, 23.2.2022, lk 109).